[{"text_idx": "#000002", "text": "Roedd safle diarffordd Capel Anelog yn siw\u0302r o fod yn atynfa i\u2019r hen seintiau gael addoli mewn heddwch."}, {"text_idx": "#000003", "text": "Yma canfuwyd dwy garreg o bwys yn y 18fed ganrif. Beddfeini o\u2019r 6ed ganrif i goffa\u0301u dau offeiriad Cristnogol ydynt. Mae arysgrifau ar y cerrig yn cyfeirio at \u2018lawer o frodyr\u2019 sy\u2019n awgrymu mai o fynwent cymuned grefyddol y daethant. Roeddent wedi bod yn gorwedd yn nyffryn ba\u0302s yr afon Saint, wrth droed Mynydd Anelog. Mae\u2019n debygol mai o\u2019r cyfnod hwn y dyddia\u2019r hen enw, Capel Verach."}, {"text_idx": "#000004", "text": "Diogelwyd y cerrig ym mhlasty Cefnamwlch yn Nhudweiliog am flynyddoedd a chael eu gwarchod gan deulu Wynne-Finch, cyn cael eu gyrru i\u2019w cartref presennol yn Eglwys Hywyn Sant, Aberdaron. Yno maent heddiw, yr un mor gadarn ag oeddynt 1,600 o flynyddoedd yn o\u0302l."}, {"text_idx": "#000006", "text": "Mae\u2019r arysgrifau yn daclus a soffistigedig, ac mae\u2019n debyg bod y gwy\u0302r a naddodd y cerrig yn siarad Lladin yn rhugl, yn ogystal a\u0302\u2019r Frythoneg, sef yr hen iaith Geltaidd a siaradwyd gan y Brythoniaid ym Mhrydain."}, {"text_idx": "#000007", "text": "Tybed ydy'r arddull yn edrych yn gyfarwydd i chi? Dyma sydd wedi ysbrydoli ysgrifen unigryw Plas Carmel."}]